વારાણસીના અસ્સી ઘાટ પાસે ચાની દુકાન ધરાવતો પપ્પુ સિંઘ કોઈ સામાન્ય ચા વાળો નથી. વર્ષ 2014ની ચૂંટણીમાં મોદીએ તેનો ઉલ્લેખ કર્યો હતો અને તેની કીટલી પર સૌપ્રથમ વાર ચાઈ પે ચર્ચા યોજાઈ હતી. એ સમયે મોદી પોતે ચા-વાળા હોવાનું જણાવીને ગરીબ લોકો સાથે જોડાવા માંગતા હતા પરંતુ ત્રણ વર્ષ પછી પરિસ્થિતિ કંઈક જુદી જ છે. વડાપ્રધાન મોદીના મતવિસ્તાર વારાણસીમાં ભારે અસંતોષ જોવા મળે છે. પપ્પુનો પુત્ર મનોજ જ વિચારે છે કે વિધાનસભાની ચૂંટણીમાં ભાજપને સપોર્ટ કરવો કે નહિ.